નવી દિલ્હીઃ સુપ્રીમ કોર્ટે વકીલોના કયારેક એક પક્ષ તો કયારેક બીજા પક્ષની પેરવી કરવાના પગલાંને વ્યવસાય સિધ્ધાંતની વિરુધ્ધ ગણાવેલ છે. કોર્ટે સવાલ કર્યો છે કે, શું આ બાબત હિતોની ટકરાવની નથી કે કોઇ વકીલ એક વખતે કોઇ એક પક્ષ તો કયારેક બીજા પક્ષની પેરવી કરે. આ મુદ્દાને ગંભીર ગણતા સુપ્રીમ કોર્ટે હંમેશ માટે તેનું સમાધાન શોધવાનો નિર્ણય લીધો છે. કોર્ટમાં આ મામલે ૧૮ સપ્ટેમ્બરે સુનાવણી થશે. ન્યાયમૂર્તિ ટી. એસ. ઠાકુરના અધ્યક્ષપદવાળી ખંડપીઠે આ મામલે બાર કાઉન્સિલ ઓફ ઈન્ડિયા અને એટોર્ની જનરલને નોટિસ જારી કરી પોતાનો પક્ષ રાખવા જણાવ્યું છે.